Hefur þú áhuga á að taka þátt í að móta nýtt og spennandi verkefni á Norðurlandi ? Svæðisfundur fyrir Fjallabyggð verður haldinn í Ráðhúsi Fjallabyggðar 30. nóvember nk. , kl. 17 - 18:30 . Markmið fundarins er að draga fram það besta sem svæðið hefur upp á að bjóða í fjórum flokkum : Besta gönguleiðin Besti staðurinn til að horfa á miðnætursólina Besti staðurinn til að fylgjast með norðurljósum Fundurinn er opinn öllum sem hafa áhuga á svæðinu og vilja taka þátt í að móta þetta flotta verkefni . Nauðsynlegt er að skrá þátttöku með því að senda póst á lindalea@fjallabyggd.is eða nota skráningarformið hér fyrir neðan . Arctic Coast Way eða Norðurstrandarleið er nýtt og spennandi verkefni sem á að draga athygli ferðamanna að strandlengjunni meðfram Norðurlandi . Verkefni snýst um að búa til svokallaðan ferðamannaveg . Slíkir vegir eru þekktir í ferðaþjónustu á heimsvísu , sem verkfæri til að beina ferðamönnum eftir ákveðnum vegum á ákveðin svæði . Markaðsstofa Norðurlands heldur utan um verkefnið og verkefnastjóri er Christiane Stadler . Auk Markaðsstofunnar er sérstakur stýrihópur starfandi fyrir verkefnið . Í honum eru nú 17 manns sem koma frá öllu því svæði sem Arctic Coast Way nær til allt frá Hvammstanga til Bakkafjarðar .